open-index/open-wikipedia-markdown huggingface dataset:
Էնդի Ուորհոլի թանգարան

**Էնդի Ուորհոլի թանգարան** (), Էնդի Ուորհոլի կյանքին և ստեղծագործությանը նվիրված փոփ արտ թանգարան, որը գտնվում է ԱՄՆ-ի Փիթսբուրգ քաղաքում։ ԱՄՆ-ի այս խոշորագույն թանգարանը նվիրված է արվեստի մեկ գործչի։

## Պատմություն
Թանգարանի ստեղծման վերաբերյալ առաջին պլանները բարձրաձայնվել են 1989 թվականի հոկտեմբերին՝ Ուորհոլի մահից երկուսուկես տարի անց։ 1993 թվականի սկզբին ապագա թանգարանի առաջին տնօրեն է նշանակվել Թոմաս Արմսթրոնգը՝ Ամերիկյան արվեստի Ուիթնի թանգարանի 1974-1990 թվականների տնօրենը։ Որոշվել է օգտագործել նաև թանգարանի շենքի տակ գտնվող արդյունաբերական պահեստը։ 1913 թվականի Սենդասկի փողոց տուն 117 հասցեով կառույցի վերանորոգուման և վերասարքավորման համար ծախսվել է 12 միլիոն դոլար։

Թանգարանը բացվել է 1994 թվականի մայիսի 13-ին և առաջին ուիքենդի համար այնտեղ են այցելել շուրջ 25 հազար մարդ։ 1995 թվականի մարտի մեկին Թոմաս Արմսթրոնգը հեռացվել է թանգարանի տնօրենի պաշտոնից։

«Նա իմ լիգայից չէ» ֆիլմի (2010) գլխավոր տեսարաններից մեկը տեղի է ունեցել Էնդի Ուորհոլի թանգարանում։

## Նկարագրություն
Թանգարանի մակերեսը 8200 մ² է։ Այն զբաղեցնում է յոթ հարկ և կազմված է 17 կանոնավոր վերադասավորվող պատկերասրահներից։ Այցելուներին ներկայացված են շուրջ 900 պատկեր և Ուորհոլի նկարները, 77 քանդակ, 4000 լուսանկարչական աշխատանք, անձնական նամակագրություն, 4350-ից ավելի տեսահոլովակային և ֆիլմային աշխատանքներ, նրա 30-ից ավելի կեղծամներ և այլն։ 1996 թվականից կայացել է 56 արտագնա էքսպոզիցիա, որոնց հաճախել են տարբեր երկրների 153 քաղաքներից 8 900 000 մարդ։ Թանգարանի անձնակազմը բաղկացած է 73 մարդուց։

## Պատկերասրահ

Andy Warhol Museum - IMG 7619.JPG|Էնդի Ուորհոլի ինքնանկարը պատկերասրահներից մեկում
AndyWarholMuseumInterviewDisplay.jpg|«Interview» ամսագրի նկարներով լցված ցուցադրափեղկ


## Ծանոթագրություններ

## Արտաքին հղումներ
* Թանգարանի պաշտոնական կայք
* Էնդի Ուորհոլի թանգարան 
* Էնդի Ուորհոլի թանգարան
* Էնդի Ուորհոլի թանգարան 
* Էնդի Ուորհոլի թանգարան

Կատեգորիա:1994 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Փոփ արտ
Կատեգորիա:Փենսիլվանիա
Կատեգորիա:Կենսագրական թանգարաններ
Կատեգորիա:1994 հիմնադրումներ ԱՄՆ-ում
Կատեգորիա:Էնդի Ուորհոլ
Ինչո՞ւ ես տխուր...

«**Ինչո՞ւ ես տխուր...**», Հովհաննես Թումանյանի բանաստեղծություններից՝ գրված 1884 թվականին։

## Պատմություն
Հովհաննես Թումանյանն այս բանաստեղծությունն գրել է 1884 թվականին։

Եղիշե Չարենցի անվան գրականության և արվեստի թանգարանի Թումանյանի ֆոնդում (№ 12) պահվում է մեկ ինքնագիր, որի տակ Թումանյանը գրել է «*Դասատասնն*»։

Առաջին անգամ մի հատված տպագրել է Ա․ Ինճիկյանը։ Ամբողջական բնագիրը տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 432)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1884 աշխատություններ
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Biig Piig

**Ջեսիկա Սմիթ**, (, առավել հայտնի է որպես **Biig Piig**, ), իռլանդացի երգչուհի, երգերի հեղինակ և ռեփեր, որը ծավալում է իր գործունեությունն Արևմտյան Լոնդոնում։ Նա հանդես է գալիս անգլալեզու և իսպանալեզու երգերով։ Biig Piig-ը պայմանագիր ունի RCA Records-ի հետ։

## Վաղ կյանք
Սմիթը ծնվել է Իռլանդիայի Կորկ քաղաքում և մեծացել Իսպանիայում, որտեղ տեղափոխվել է նրա ընտանիքն այն պատճառով, որ նոր երկրի կլիման ավելի բարենպաստ էր Ջեսիկայի եղբոր ասթմայի համար։ Նորից Իռլանդիա վերադառնալուց հետո, նա սկզբում կարողանում էր խոսել և գրել միայն իսպաներեն, և նա ստիպված էր ինտեգրվել իռլանդական մշակույթի մեջ։ Ուոթերֆորտում և Քերիում ապրելուց հետո, նրա ընտանիքը տեղափոխվել է Արևմտյան Լոնդոն, որտեղ Սմիթն աշխատել է որպես պոկերի գիշերային դիլեր և որտեղ նրա ծնողները շարունակել են կառավարել փաբով։

Նա սկսել է երգեր գրել Լոնդոնում ապրելու առաջին վեց ամիսների ընթացքում։ Նրա վրա ազդել են այնպիսի ակուստիկ երաժիշտներ, ինչպիսիք են Լյուիս Ուաթսոնը և Բեն Հովարդը։ Սկզբում նա գրում էր ֆոլկ ժանրում՝ ուկուլելեի և կիթառի վրա։ Հետո՝ Richmond College-ի երաժշտական տեխնիկայի դասարանում նա հանդիպել է Լավա Լա Ռուին՝ NiNE8-ի հիմնադիր և ստեղծագործական տնօրենին։ NiNE8-ը նույն կերպ մտածող երիտասարարդ երաժշտական արտիստների կոլեկտիվ է։

Այն ժամանակաշրջանի ընթացքում Սմիթը հանդես է եկել Soho-ի միքսում՝ միանալով NiNE8-ին, և գտել է նոր ձայն 2015-ի ֆրիսթայլինգ սեսիայում, որտեղ նա նաև հանդիպել է Մաք Ուեթային, որի հետ սկսել է երգեր գրել, և ով դարձել է նրա գլխավոր պրոդյուսերը։

## Կարիերա
2016 թվականին Սմիթը սկսել է իր երաժշտությունը բեռնել SoundCloud-ում։ 2017 թվականին նրա «Vice City» սինգլը գրավել է COLORS թվային երաժշտական հարթակի ուշադրությունն, որը հրավիրել է նրան կենդանի վիդեոների սեսիա ձայնագրելու համար նրանց Բեռլին ստուդիան։ Այն թողարկվել է ապրիլի 13-ին՝ երգչուհու համար ճեղքումային դառնալով, դիտվելով ՅուԹյուբում մոտ վեց միլիոն անգամ և մոտ երեք միլիոն լսում հավաքելով Spotify-ում։ Դրան հաջորդել են «24K» և «Perdida» սինգլները։

2018 թվականի ապրիլի 27-ին նա թողարկել իր նախագծերի տրիլոգիայից առաջինը՝ հինգ երգ ներառող «Big Fan of the Sesh, Vol 1» մինի ալբոմը։ «A World Without Snooze, Vol 2»-ը հաջորդել է 2019 թվականի մարտի 22-ին։ Նույն տարվա հունիսին նա պայմանագիր է կնքել RCA Records-ի հետ, թողարկելով «Roses and Gold» երգը 2019 թվականի հոկտեմբերի 2-ին՝ իր սպասվող հեդլայն շրջագայության աջակցման համար։ Դրանից հետո լույս է տեսել նրա առաջին թողարկումը նոր լեյբլի վրա՝ «Sunny» երգն, որը պրոդյուսերավորել է Զաք Նահոմեն։

Տրիլոգիայի երրորդ մասը՝ «No Place For Patience, Vol. 3»-ը, RCA-ում իր առաջին մինի ալբոմը, թողարկվել է 2019 թվականի նոյեմբերին։

## Բեմական կեղծանուն
Սմիթը տեսել է «Biig Piig» կեղծանունը պիցցայի մենյուի մեջ։ Նա բացատրել է, որ կեղծանունը «ճնշում չի գործադրում իր վրա՝ նա կարող է անկանոն լինել, կարող է լինել սիրալիր կամ համատեղել այս գծերը»։

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Կատեգորիա:Հիփ հոփ երաժիշտներ
Կատեգորիա:Ռեփերներ
Լեյլա (անձնանուն)

**Լեյլա** (), արաբական ծագման իգական անձնանուն, որը բառացի թարգմանաբար նշանակում է  «մթնշաղ», «գիշեր»։  Լայնորեն տարածված է Արևելքի երկրներում, ավելի քիչ՝ Եվրոպայում։ Քանի որ անունը ներառված չէ քրիստոնեական սրբերի անունների մեջ, Լեյլայի անվան օր գոյություն չունի։

Լեյլան Պերեխիլ կղզու ոչ պաշտոնական անունն է։

## Լեյլա անունը մշակույթում
* Լեյլա (Լեյլի)՝ «Լեյլի և Մեջնուն» բաժանված սիրահարների մասին միջնադարյան արաբական լեգենդի հերոսուհին։ Լեգենդի սյուժենի հետագայում անդրադարձան Պարսկաստանի և Թուրքիայի բանաստեղծներր՝ այդ թվում՝ Նիզամի Գյանջևին Ալիշեր Նավոին Մուհամեդ Ֆիզուլին, Ջամին և ուրիշները։
*Էրիկ Կլեպտոնը գրել է «Layla*»* երգը, ոգեշնչված Նիզամիի աշխատանքից։
*1976 թվականին հնդիկ ռեժիսոր Սինգհ Հարնամ Ռավայիլը Լեյլայի և Մաջնունի լեգենդի մոտիվներով նկարահանեց համանուն գեղարվեստական ֆիլմ։
* «Լեյլա»  անվանումը կրում է թուրք ծագմամբ գերմանացի գրող Ֆերիդուն Զաիմօղլուի վեպը, որը լույս է տեսել  2006 թվականին։
* «Լեյլա» անունը կրում է Աբդուլայի կանանցից մեկը «Անապատի սպիտակ արևը» կինոֆիլմում։ 
* «Լեյլա» անունը կրում է Winx Club անիմացիոն շարքի հերոսուհիներից մեկը, սակայն, բնօրինակով, նրա անունը Աիշա է։
* «Լեյլա» անունը կրում է «Հեյ, Առնոլդ» անիմացիոն շարքի հերոսուհիներից մեկը։
* Բոսնիական խումբ Hari Mata Hari- ը «Lejla» երգով մասնակցեց «Եվրատեսիլ 2006» մրցույթին և գրավեց երրորդ հորիզոնականը։
*2010 թվականին Միլեն Ֆարմերը թողարկեց «Bleu Noir» ալբոմը, որն ունի «Լեյլա» երգը։
*the GazettE- ի ճապոնական j-rock խումբը ունի «Reila» երգը «Traces best of 2005-2009» ալբոմում։
* Երգչուհի Վիկտորյա Դայնեկոն ունի «Լեյլա» անունով երգ։
*Երգիչ Ֆիլիպ Կիրկորովն ունի «Լեյլա» անունով երգ։
* Երգիչ Bahh Tee-ն ունի  «Լեյլա» անունով երգ։
* Երգիչ Jah Khalib-ն ունի  «Լեյլա» անունով երգ։
*«Korn» խումբն ունի լեյլա դեմոձայնագրություն։
*T-Fest’а կատարողի բազմաթիվ կոմպոզիցիաներում հիշատակվում է ինչ-որ Լեյլա։

## Ծանոթագրություններ

Կատեգորիա:Իգական անձնանուններ
Ալջի Սմիթ

**Ալջի Սմիթ** (, ), ամերիկացի դերասան և երգիչ։ Կատարելով մի քանի փոքր հեռուստատեսային դերեր 2017 թվականին, Սմիթն առաջին անգամ իր մասին հայտնել է կատարելով Ռալֆ Թրեսվանթի դերը BET-ի «Նոր հրատարակության պատմություն» մինի սերիալում։ Նույն թվականին նա քննադատների կողմից բարձր գնահատական է ստացել՝ կատարելով Լարի Ռիդի դերը Քաթրին Բայգլոուի Դետրոյթ ֆիլմում։ Սակայն նրան հռչակ է բերել HBO-ի «Էյֆորիա» հեռուստասերիալում կատարած դերը։

## Վաղ կյանք
Սմիթը ծնվել է Միչիգան նահանգի Սագինո քաղաքում։ Երբ նա 8 տարեկան էր, նրա ընտանիքը տեղափոխվել է Միչիգանից Ատլանտա, որտեղ սկսել է իր դերասանական կարիերան։ Նրա հայրն երաժիշտ էր, իսկ մայրը՝ դիզայներ, ինչի շնորհիվ Սմիթը ներգրավված էր արվեստի մեջ և թողարկել է իր առաջին ռեփ ձայնագրությունը 9 տարեկանում։ Այդ ժամանակի ընթացքում նա մի քանի երկրորդական հեռուստատեսական դերեր է ունեցել։ Սմիթը տեղափոխվել է Լոս Անջելես 20 տարեկանում։

## Կարիերա
Հայտնվելով այնպիսի նախագծերում, ինչպիսիք են Disney Channel-ի «Թույլ տուր շողա»-ն և «Էխո Երկրի վրա»-ն, Սմիթը ստացել է իր առաջին խոշոր դերասանական փորձը՝ կատարելով Ռալֆ Թրեսվանթի դերը BET-ի «Նոր հրատարակության պատմություն» մինի սերիալում։ Նա նաև կատարել է Լարի Ռիդի դերը Քաթրին Բայգլոուի Դետրոյթ ֆիլմում։ Նրա աշխատանքը բարձր է գնահատվել քննադատների կողմից։ Ալջին նաև հայտնվել է Ամանդլա Սթենբերգի «Ատելություն, որը դու տալիս ես»-ի դերասանական կազմում, որը նույնանուն դեռահասային վեպի ադապտացիան էր։

2017 թվականի հունիսի 22-ին Սնիթը թողարկել է իր առաջին մինի ալբոմը՝ «Listen»-ը, որը R&B և հիփ հոփ ժանրերի խառնույթն էր։ Այն նաև հանդես է եկել «Դետրոյթ» ֆիլմի սաունդթրեքում, որի անվանումը «Grow» էր։

## Ֆիլմագրություն

## Սկավառակագրություն
### Մինի ալբոմներ

### Միքսթեյփներ

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Ռեփերներ
Կինո. Հանրագիտարանային բառարան

**«Կինո. Հանրագիտարանային բառարան»** (ներածական խմբագրական հոդվածում՝ **«հանրագիտարանային կինո բառարան»**), մեկ հատորով գիտա-տեղեկատվական հրատարակություն կինոարվեստի և կինոգիտության վերաբերյալ։ Պարունակում է շուրջ 3900 հոդված ռեժիսորների, դերասանների և կինոյի այլ մասնագիտությունների և հայեցակարգերի մասին, ԽՍՀՄ հանրապետությունների և աշխարհի տարբեր երկրների կինեմատոգրաֆիայի մասին առանձին հոդվածներ։ Հանրագիտարանի հոդվածների հեղինակները ավելի քան 150 մասնագետներ էին։ 1987 թվականին լույս է տեսել «Սովետական հանրագիտարան» (Մոսկվա) հրատարակչությունում՝ 100000 տպաքանակով։

## Խմբագրակազմ
Գլխավոր խմբագիր՝ արվեստագիտության դոկտոր,  ԽՍՀՄ ժողովրդական արտիստ Սերգեյ Յուտկևիչ։

Խմբագրական խորհուրդ՝ Յու. Աֆանասև, Վ․ Բասկակով, Ի․ Վայսֆելդ, Ն․ Գաջինսկայա, Սերգեյ Գերասիմով, Եվգենի Գրոմով, Ա․ Կարագանով (գլխավոր խմբագրի տեղակալ), Լ․ Մամատովա, Ի․ Մորավեկ, Սեմյոն Իզրաիլովիչ, Ռ․ Յուրենև։

## Ծանոթագրություններ

## Գրականության ցանկ
* 

**Հրատարակության մասին**
* 

## Արտաքին հղումներ
* 

Կատեգորիա:Գրքեր այբբենական կարգով
Կատեգորիա:Կինեմատոգրաֆիա
Կատեգորիա:Սովետական հանրագիտարաններ
Օհուս

**Օհուս** (), նավահանգստային քաղաք (*tätort*) Շվեդիայում, Բալթիկ ծովի ափին, Սկանիա պատմական մարզում, որ ներկայումս այդ երկրի վարչական բաժանումներից՝ լեներից մեկն է հանդիսանում։ Մտնում է Քրիստիանստադի շրջանի կազմի մեջ և բնակչության թվով երկրորդն է այդ շրջանում՝ վարչական կենտրոն Քրիստիանստադից հետո։ 2015 թվականի տվյալներով քաղաքի բնակչության թվաքանակը եղել է 9.840:

Օհուսը գտնվում է Սկանիա պատմական մարզի արևելյան մասում, Հելգեի գետաբերանի մոտ, Քրիստիանստադ քաղաքից մոտավորապես 20 կիլոմետր դեպի հարավ-արևելք։

## Պատմություն
Օհուսը հիմնադրվել է վիկինգների ժամանակներում. ութերորդ դարի կեսերին այստեղ եղել է առևտրային աշխույժ բնակավայր։ 1149 թվականին այն տրվել է Լունդի արքեպիսկոպոսին, որի հրամանով 12-րդ դարի երկրորդ կեսին կառուցվել է *Աոսեուս* ամրոցը։ Հենց այդ թվականն էլ ընդունված է համարել Օհուսի հիմնադրման տարեթիվ։ 1299 թվականին նրան քաղաքի կարգավիճակ և որոշակի արտոնություններ են շնորհվել։ Ռեֆորմացիայի ժամանակներևում քաղաքն անկում է ապրել, հաջորդած շվեդա-դանիական պատերազմների պատճառով ենթարկվել է ավերածությունների, ձեռքից ձեռք անցել։ 1617 թվականին Դանիայի Քրիստիան Չորրորդ թագավորը Օհուսին զրկել է քաղաքի կարգավիճակից և այդ կարգավիճակը շնորհել 1614 թվականին նրա հարևանությամբ կառուցված Քրիստիանստադին։ Շվեդիայում 1971 թվականին իրականացված վարչատարածքային բարեփոխումների արդյունքում Օհուսը, արդեն՝ *քյոփինգ*ի կարգավիճակով (*Åhus köping*) մտցվել է Քրիստիանստադի շրջանի և նույնանուն համայնքի (*Kristianstads kommun*) կազմի մեջ
:

## Զբոսաշրջային տեսարժանություն
Օհուսը ծովափնյա սիրված առողջավայր է՝ լայնորեն հայտնի իր ավազե լողափերով, միջնադարից պահպանված պատմամշակութային հուշարձաններով, ավանդաբար պահպանվող սիրողական ձկնորսությամբ զբաղվելու բազմազան հնարավորություններով։

## Տնտեսություն
Քաղաքում գործում է ֆրանսիական Պեռնո Ռիկար ընկերության ոգելից խմիչքների գործարան, որտեղ արտադրվում է հանրահայտ Absolut օղին։ Ճանաչված այլ ընկերություններ ևս այստեղ ունեն արտադրական ձեռնարկություններ (*Ateljé Lyktan AB*, *Blå Station AB*, *Knauf Danogips GMBH* և այլն)։ Քաղաքի, տարածաշրջանի և երկրի տնտեսության մեջ կարևոր դեր է խաղում նաև նավահանգիստը (*Åhus Hamn & Stuveri AB*), որը գլխավորապես սպասարկում է կոնտեյներներ փոխադրող նավերի։

## Պատկերասրահ

Åhus över ån.JPG
Ahushus.JPG|
Ahus hafen.jpg|
Ahus taeppet1.jpg|
Hanöbukten, Åhus.JPG|
Ahussilo06050006.jpg


## Ծանոթագրություններ

Կատեգորիա:Բալթիկ ծովի նավահանգստային քաղաքներ
Կատեգորիա:Շվեդիայի նավահանգիստներ
Կատեգորիա:Շվեդիայի քաղաքներ
Սեմ Թեյլոր-Ջոնսոն

**Սեմ Թեյլոր-Ջոնսոն** (, ), բրիտանացի կինոռեժիսոր, սցենարիստ, կինոպրոդյուսեր, դերասանուհի, նկարչուհի, լուսանկարիչ։

## Կենսագրություն
Սամանտա Լուիզ Թեյլոր-Ջոնսոնը ծնվել է 1967 թվականի մարտի 4-ին Քրոյդոնում (Լոնդոն, Անգլիա, Մեծ Բրիտանիա)։ Նրա հայրը՝ Դեյվիդը լքել է ընտանիքը, երբ նա դեռ ինը տարեկան էր։ Նրա մայրը՝ Ջերալդինը, յոգայի ուսուցիչ էր և աստղագուշակ։ Նա ունի կրտսեր քույր (Էշլի) և համամայր եղբայր (Քրիստիան)։

## Կարիերա
Սեմը իր նկարիչի կարիերան սկսել է 90-ականների սկզբին։ Նա նկարիչների խմբից էր, որոնք հայտնի են որպես Երիտասարդ բրիտանական նկարիչներ։ Ավելի ուշ նա սկսել է ավելի շատ ժամանակ հատկացնել լուսանկարչությանը։ 1994 թվականին խաղացել է իր միակ դերը կինոյում՝  «Տղան հանդիպում է աղջկան» ֆիլմում աղջիկը բարում։ 1990-ականների վերջին նա սկսել է իր կարիերան որպես ռեժիսոր, ռեժիսորական առաջնաելույթը եղել է «Անհամապատասխանություն» ֆիլմը (1996)։

Նա նաև սցենարիստ է, պրոդյուսեր և լուսանկարիչ։

## Անձնական կյանք
### Ամուսնություն և երեխաներ
1997 թվականից մինչև 2009 թվականը Թեյլոր Ջոնսոնը ամուսնացած է եղել արտ դիլեր Ջեմ Ջոփլինգի հետ, որից ունի երկու դուստր՝ Անժելիկա Ջոփլինգ և Ջեսի Ֆենիկս Ջոփլինգ։

2012 թվականի հունիսի 21-ից Թեյլոր-Ջոնսոնը ամուսնացած է դերասան Աարոն Թեյլոր-Ջոնսոնի հետ, ում հետ հանդիպել է իրենց հարսանիքից երեք տարի առաջ։ Ամուսիններն ունեն երկու դուստր՝ Ուայլդա Ռեյ Ջոնսոն և Ռոմի Հիրո Ջոնսոն։

### Առողջական խնդիրներ
Թեյլոր-Ջոնսոնը երկու անգամ հիվանդացել է քաղցկեղով։ 1997 թվականի դեկտեմբերին նրա մոտ ախտորոշել են կոլոռեկտալ քաղցկեղ։ 2000 թվականին նրա մոտ ախտորոշվել է կրծքագեղձի քաղցկեղ։

## Ընտրյալ ֆիլմագրություն
#### Ռեժիսոր
* 1996 — Անհամապատասխանություն / Misfit
* 2006 — Արգելված է ցուցադրել / Destricted
* 2008 — Սիրում եմ քեզ շատ / Love You More
* 2009 — Դառնալ Ջոն Լենոն / Nowhere Boy
* 2011 — Ջեյմս Բոնդի աջակցությունը կանանց միջազգային օրվան / James Bond Supports International Women's Day
* 2015 — Մոխրագույնի հիսուն երանգները / Fifty Shades of Grey

#### Սցենարիստ
* 2006 — Արգելված է ցուցադրել/Destricted

#### Պրոդյուսեր
* 2008 — Սիրում եմ քեզ շատ/Love You More

#### Դերասանուհի
* 1994 — Տղան հանդիպում է աղջկան/Boy Meets Girl՝ աղջիկը բարում

## Ծանոթագրություններ

Կատեգորիա:1967 ծնունդներ
Կատեգորիա:20-րդ դարի դերասանուհիներ
Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:21-րդ դարի կինոռեժիսորներ
Կատեգորիա:Բրիտանացի արվեստագետներ
Կատեգորիա:Բրիտանացի դերասանուհիներ
Կատեգորիա:Բրիտանացի լուսանկարիչներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոռեժիսորներ
Կատեգորիա:Բրիտանացի նկարչուհիներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Կին լուսանկարիչներ
Կատեգորիա:Մարտի 4 ծնունդներ
Ֆրանսիական հուշարձանների թանգարան

**Ֆրանսիական հուշարձանների թանգարան** (), Փարիզի նախկին թանգարան, հիմնադրվել է պատմաբան-միջնագետ Ալեքսանդր Լենուարի կողմից 1795 թվականին և դարձել է ֆրանսիական երկրորդ ազգային թանգարանը Լուվրից հետո (1793)։ Թանգարանը կարևոր դեր է խաղացել ֆրանսիացիների հասարակական վերաբերմունքի փոփոխության մեջ՝ վերաբացահայտված և բարձր գնահատված մշակութային ժառանգության հուշարձանների նկատմամբ։ 1816 թվականին փակվել է թագավորական հրամանով, թանգարանային նմուշներն այժմ պահվում են Ֆրանսիայի տարբեր վայրերում (մասնավորապես՝ Լուվրում) և արտասահմանում։

Ֆրանսիական հուշարձանների թանգարանի փակումից 200 տարի անց Լուվրը, միջնադարյան արվեստի թանգարանի հետ համագործակցությամբ, անհետացած թանգարանին նվիրեց «Հեղափոխական թանգարան։ Ալեքսանդր Լենուարի ֆրանսիական հուշարձանների թանգարան» (2016 թվականի ապրիլ-հուլիս)։


Jean-Lubin Vauzelle - La Salle d'introduction du musée des Monuments français.jpg|Նախադահլիճ
Charles Marie Bouton - La salle des sculptures du XIVe siècle au musée des Monuments français - P1372 - Musée Carnavalet.jpg|14-րդ դարի դահլիճ
Anonymous - La salle du XVe siècle au musée des Monuments français, vers 1815, aux petits Augustins - P1284 - Musée Carnavalet (cropped).jpg|15-րդ դարի դահլիճ
Léon Matthieu Cochereau - La Salle du XVIIe siècle au musée des Monuments Français - P1357 - Musée Carnavalet.jpg|17-րդ դարի դահլիճ


## Ծանոթագրություններ

## Արտաքին հղումներ
* Le musée des Monuments français d’Alexandre Lenoir, histoire et collections //  
* Charlotte Denoël, ''Le Musée des Monuments français d’Alexandre Lenoir'' // Réunion des musées nationaux-Grand Palais 

Կատեգորիա:Փարիզի թանգարաններ
Կատեգորիա:1795 հիմնադրումներ Ֆրանսիայում
Կատեգորիա:1795 հիմնադրված թանգարաններ
Կատեգորիա:Ճարտարապետության թանգարաններ
Մարտից հետո

**Մարտից հետո** (), խորհրդային նկարիչ Կուզմա Պետրով-Վոդկինի նկարը, որ ստեղծվել է 1923 թվականին։ Գտնվում է Ռուսաստանի Դաշնության Զինված ուժերի կենտրոնական թանգարանում (Մոսկվա)։

## Պատմություն
Կուզմա Պետրով-Վոդկինը նկարն ստեղծել է «Կարմիր բանակ (1918-1923)» համամիութենական գեղարվեստական ցուցահանդեսի համար, որ բացվել է 1923 թվականի մարտի 18-ին՝ Բանվորա-գյուղացիական Կարմիր բանակի հնգամյակի առթիվ Կարմիր բանակի ու նավատորմի թանգարանում Մոսկվայում։ Ներկայում պահվում է Ռուսաստանի Դաշնության Զինված ուժերի կենտրոնական թանգարանում (Մոսկվա)։

## Կոմպոզիցիա
Նկարը, որն ունի 154 × 121.5 սմ չափեր, նկարված է յուղաներկով կտավի վրա։ Խախտելով պատումի ժամանակային հաջորդականություն՝ Պետրով-Վոդկինը կտավի վրա միավորել է տարբեր ժամանակներում տեղի ունեցած երկու էպիզոդներում և նկարը համապատասխանաբար բաժանել երկու զուգահեռ աշխարհների՝ կյանքի ու մահվան, որոնք պատկերված են համապատասխանաբար տաք դեղնակարմիր երանգներով ու կապտավուն-սառը գուներով։ Առաջին պլանում երևում են երեք մարտիկներ, որոնք փիլիսոփայական կենտրոնացվածությամբ խորասուզված են զոհված հրամանատարի մասին հուշերի մեջ։ Նրանք նստած են տախտակյա սեղանի շուրջը, որի վրա դրված է երթային թիթեղյա կերակրաման։ Նկարի կենտրոնում պատկերված է կաշվե բաճկոնով և աստղ կրող գլխարկով կոմիսարը։ Վերջինիս երկու կողմերում նստած են նրա երկու ընկերները, ընդ որում՝ նրանցից մեկի վզին կարմիր շարֆ է, որը նկարի հիմնական գունային ակցենտն է։ Հրամանատարի մահվան տեսարանը պատկերված է կտավի երկրորդ պլանում՝ նմանվելով «Կրակի գծում» նկարի սյուժեին։ Նա մահացու վիրավորվել է, գլխից գլխարկն ընկել է նրա սափրված, և նա ընկնում է մարտում զոհված իր ընկերների կողքին։

## Արձագանքներ
«Մարտից հետո» նկարը համարվում է փուլային ստեղծագործություն Կուզմա Պետրով-Վոդկինի՝ այդ ժամանակաշրջանի ստեղծագործության մեջ։ Այդ կտավը «Կրակի գծում» (1916) նկարի յուրօրինակ շարունակությունն է և «Կոմիսարի մահը» (1928) նկարի թեմատիկ նախորդը՝ դրանց հետ միասին կազմելով յուրօրինակ տրիպտիխ։ Զգուշանալով այդ ժամանակ հակահեղափոխության դեմ աճող պայքարի պայմաններում հնարավոր հետևանքներից՝ Պետրով-Վոդկինը նշել է, որ նկարների միջև ուղղակի կապ չկա։ Ըստ քննադատների կարծիքների՝ նկարը լի է նաև հին ռուսական գեղանկարչության մոտիվներով և նմանվում է Անդրեյ Ռուբլյովի «Երրորդություն» նկարին։

## Ծանոթագրություններ

## Գրականություն

* 
* 
* 
* 
* 
* 
* 

## Արտաքին հղումներ
* 

Կատեգորիա:1923 նկարներ
Կատեգորիա:Կուզմա Պետրով-Վոդկինի նկարներ
Հրաչյա Հովսեփյան

**Հրաչյա Վլադիմիրի Հովսեփյան** (), հայ գյուղատնտես։ Գյուղատնտեսական գիտությունների դոկտոր,պրոֆեսոր (2003): ՀԳԳԱ թղթակից անդամ (1999):

## Կենսագրություն
Հրաչյա Հովսեփյանը ծնվել է 1948 թվականի դեկտեմբերի 20-ին, Հայաստանի Տավուշի մարզի Բերդավան գյուղում։ 1971 թվականին ավարտել է Հայկական գյուղատնտեսական ինստիտուտը։ 1971-1980 թվականներին եղել է Երկրագործության գիտահետազոտական ինստիտուտի ավագ լաբորանտ, կրտսեր գիտաշխատող։ 1971-1980 թվականներին աշխատել է երկրագործության գիտահետազոտական ինստիտուտում ավագ լաբորանտ, կրտսեր գիտաշխատող, 1980-1985 թվականներին` ՀԿԿ Էջմիածնի շրջկոմում հրահանգիչ, գյուղբաժնի վարիչ, 1985-1986 թվականներին` ՀԿԿ ԿԿ հրահանգիչ, 1986 թվականին ընտրվել է Տավուշի, 1989 թվականին և 1991 թվականին Էջմիածնի շրջխորհուրդների նախագահ։ 1980-1996 թվականներին կատարել է կուս-պետական աշխատանք։ 1996-1998 թվականներին եղել է Արմավիրի փոխմարզպետ, մարզպետի պաշտոնակատար, 1998 թվականից՝ Երկրագործության և բույսերի պաշտպանության գիտական կենտրոնի տնօրեն։ 2012 թվականից աշխատում է ՀԱԱՀ «Հ. Պետրոսյանի անվան Հողագիտության, ագրոքիմիայի և մելիորացիայի գիտական կենտրոն»-մասնաճյուղում՝ որպես փոխտնօրեն։ Եղել է Հայաստանի գերագույն խորհրդի և  ազգային ժողովի պատգամավոր։

Աշխատանքները վերաբերում են Արարատյան դաշտում կարտոֆիլի երկրորդ բերքի ստացման և Հայաստանի բնակլիմայական տարբեր պայմաններում առողջ տնկանյութի արտադրության կենսատեխնոլոգիական և ագրոտեխնիկական հիմնախնդիրներին։

## Անդամակցություն
* ԱԺ «Հանրապետություն» խմբակցության անդամ։ 
* ԱԺ պետական-իրավական հարցերի մշտական հանձնաժողովի անդամ։

## Դոկտորական թեզ
* Հովսեփյան, Հրաչյա Վլադիմիրի (2002) Կարտոֆիլի աոողջ տնկանյութի արտադրության կենսատեխնոլոգիան և ագրոտեխնիկան Հայաստանի բնակլիմայական տարբեր պայմաններում: 

## Ծանոթագրություններ

Կատեգորիա:Հայ գյուղատնտեսներ
Կատեգորիա:Գյուղատնտեսական գիտությունների դոկտորներ
Կատեգորիա:ՀԱԱՀ շրջանավարտներ
Կատեգորիա:Հայ քաղաքական գործիչներ
Կատեգորիա:Հայ պրոֆեսորներ
Ես զոմբի եմ

**«Ես զոմբի եմ»** (), ամերիկյան հեռուստասերիալ, որը մշակել են Ռոբ Թոմասը և Դիանա Ռուջերոն։ Հեռուստասերիալի հիմքում ընկած է համանուն կոմիքսաշարը, որը ստեղծել են Քրիս Ռոբերսոնը և Մայքլ Ալրեդը, իսկ հրատարակումը կատարել է DC Comics հրատարակության Vertigo կոմիքսները։ Պրեմիերան կայացել է 2015 թվականի մարտի 17-ին The CW հեռուստաալիքով և ստացել է դրական արձագանքներ քննադատների կողմից։

2018 թվականի մայիսի 11-ին հեռոստասերիալը երկարացվել է հինգերորդ եթերաշրջանով, որը դարձել է վերջինը։

## Սյուժե
Օրդինատոր Օլիվիա «Լիվ» Մուրի աշխարհը ոտիքց գլուխ շրջվում է այն բանից հետո, երբ խնջույքի ժամանակ նրան զոմբի են դարձնում։ Միշտ ուրախ և անհոգ աղջիկը, որն ուներ ստացված անձնական կյանք և խոստումնալից բժշկական կարիերա՝ ստիպված է լինում աշխատանքի անցնել Սիեթլի դիահերձարանում, որպեսզի մշտապես հասանելիություն ունենա ուղեղներին։ Բայց յուրաքանչյուր սպանված մարդու ուղեղը ուտելու հետ մեկտեղ, Լիվն ընդունում է նրա բնավորության գծերը և հիշողությունները, որոնք հաճախ նրան հուշումներ են տալիս այն մասին, թե ինչպես են նրանք սպանվել։ Նա օգտագործում է այդ նոր ունակությունը՝ Սիեթլի ոստիկանությանը հանցագործության բացահայտման գործում օգնելու համար, իսկ ոստիկանությունն էլ իր հերթին մտածում է, որ նա էքստրասենս խորհրդատու է։ Իր ղեկավարի՝ բժիշկ Ռավի Չակրաբարտիի օգնությամբ, որն ավելի շատ հմայված է նրա կարգավիճակով՝ քան վախեցած և հետախույզ Կլայվ Բոբինոյի գգնությամբ, որը կարծում է, որ Լիվն էքստրասենս է։ Նա պետք է օգնի Սիեթլի մարդկանց, որ հասկանա սեփական կարգավիճակը և պարզի, թե ինչպես է նա զոմբի դարձել և պայքարի հզորացող չարիքի դեմ։

## Դերերում
:  = Գլխավոր դեր
:  = Երկրորդական դեր
:  = Հյուր դեր
:  = Չի հայտնվել

### Գլխավոր դերեր

### Երկրորդական դերեր

## Արտադրություն
Հեռուստասերիալը պատվիրվել է 2014 թվականի մայիսի 8-ին։ 2014 թվականի մայիսի 20-ին հայտարարվել է Պեյտոն Չարլզի դերի քասթինգի նորից անցկացվելու մասին։ Ի սկզբանե Ալեքսանդրա Քրոսնին պետք է կատարեր այդ դերը։ Դերասանուհի Էլիսոն Միչալկան ստացել է երկրորդական դեր՝ Պեյտոն Չարլզ։

Սկզբնական տիտրերը նկարել է Մայքլ Ալրեդը, որը կոմիքսների պաշտոնական սերիաների գլխավոր նկարիչն է։ Գլխավոր սաունդրեքը դարձել է «Stop, I’m Already Dead» երգը, որը գրել է Deadboy & the Elephantmen ինդի խումբը։

2015 թվականի մայիսի 6-ին հեռուստասերիալը երկարացվել է երկրորդ եթերաշրջանով, որը սկսվել է 2015 թվականի հոկտեմբերի 6-ին։ 2016 թվականի մարտի 11-ին հեռուստասերիալը երկարացվել է երրորդ եթերշարջանով։ 2017 թվականի մայիսի 10-ին հեռուստասերիալը երկարցվել է չորրորդ եթերաշրջանով։ 2018 թվականին հեռուստասերիալը երկարացվել է հինգերորդ եթերաշրջանով։

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների ամերիկյան դրամա հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան սարսափ հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ զոմբիների մասին
Կատեգորիա:CW-ի բնօրինակ ծրագրեր
Սուրբ Աստվածածին եկեղեցի (Ջագիր)

**Սուրբ Աստվածածին եկեղեցի**  Շամքորի շրջանի Ջագիր գյուղում (այժմ՝ Ադրբեջանի Հանրապետություն)։ Եկեղեցին ըստ ճարտարապետական-ոճական առանձնահատկությունների՝ ԺԷ-ԺԸ (17-19-րդ) դարերի կառույց է։ ԺԹ դարում ենթարկվել է նորոգման (լայնացվել են հարավային ճակատից բացված լուսամուտները)։ 1985 թվականին եկեղեցու թաղն ամբողջությամբ փլվել է։

Արխիվային վավերագրերում եկեղեցին վկայված է 1840-ական թվականներից։ Նախապես կոչվել է Սուրբ Գևորգ, ապա վերակառուցումից հետո օծվել որպես Սուրբ Աստվածածին (1885 թվականից ստույգ հայտնի է այս անվամբ)։

## Պատմություն

Սուրբ Աստվածածին եկեղեցին 17-19-րդ դարերի կառույց է։ 
## Նկարագրություն
Սուրբ Աստվածածին եկեղեցին 21,5×11,6 մետր արտաքին չափերով, փայտածածկ բազիլիկ շինություն է։ Խորանի երկու կողմերում կան ուղղանկյունաձև հատակագծով թաղակապ մեկական ավանդատներ։ Լուսավորությունն իրականացվել է արևելյան, արևմտյան և հարավային ճակատներից բացված, դեպի ներս լայնացող 7 լուսամուտներով (3-ական արևելքից և հարավից, 1-ը՝ արևմուտքից)։ Մուտքերը երկուսն են՝ արևմուտքից և հարավից։ Եկեղեցին կառուցվել է անմշակ քարով, կրաշաղախով։ Պատերի մեջ ագուցված են շուրջ երեք տասնյակ գեղաքանդակ արձանագիր խաչքարեր։ Խաչքարերի վրա պահպանվել են արձանագրություններ։ Եկեղեցու ներսում՝ հյուսիսարևելյան ավանդատան արևմտյան պատին, ստորին մասում պահպանվել է 4 տող արձանագրություն.

Ես Սիմաւոնս կանկնեցի l̩ զխաչս եղբաւրն իմ Ուսէփին, l̩ հաւր իմ Ոհանէսին, մաւր իմ(ո)յ l̩ Նազխաթունին, թվ(ին) ՉԻԴ (1275)։

Իշխանությունների կողմից Սուրբ Աստվածածին եկեղեցին փակվել է 1928 թվականին։

## Գրականություն

# Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 520-525։
# Քաջբերունի, Բադա գիւղի աւերումը, էջ 733։

Կատեգորիա:Եկեղեցիներ այբբենական կարգով
Կատեգորիա:Շամքորի շրջանի վանքեր և եկեղեցիներ
Կատեգորիա:17-րդ դարի հայկական վանքեր և եկեղեցիներ
Էմմա Լյովենշտամ

**Էմմա Լյովենշտամ** (, ), հրեական ծագմամբ չեխ-գերմանացի նկարիչ, գրաֆիկ, քանդակագործ։ Վլադիմիր Լենինի և Ադոլֆ Հիտլերի շախմատային հանդիպումը պատկերող սկանդալային օֆորտի հեղինակն է։ Ենթադրվում է, որ բնակարանը, որտեղ իբր կայացել է հանդիպումը, պատկանում էր հենց նկարչուհու ընտանիքին (զանգվածային լրատվամիջոցները ուշադրություն են հրավիրում այն բանի վրա, որ նկարչուհու տունը 20-րդ դարի սկզբին ծառայել է որպես «քաղաքական ազատամիտների սալոն»)։

Նկարչուհու ստեղծագործության ամենակարևոր ոլորտները դիմանկարային գրաֆիկան ու գրքապիտակներն են։ Երկար ժամանակ նա աշխատել է մոդեռնի և սիմվոլիզմի ազդեցության տակ, ավելի ուշ նրա ստեղծագործության մեջ սկսել է ավելի մեծ տեղ գրավել ռեալիզմը։

## Կենսագրություն
Էմմա Լյովենշտամը ծնվել է 1879 թվականի հուլիսի 1-ին, Ավստրո-Հունգարական կայսրությունում, Բերտոլդ (1833-1913) և Ցեցիլիա Լյովենշտամների (ի ծնե՝ Գոլդշմիդ, 1839-1910) բազմազավակ ընտանիքում։ Անգլալեզու հոդվածների մեծ մասում, *Mullock’s* աճուրդի կողմից հրատարակված գրքույկում, որոշ չեխական աղբյուրներում նկարչուհու ազգանունը գրված է Լյովենշտրամ կամ նույնիսկ Լովենստրամ (), սակայն մինչև մեր ժամանակներ հասած աշխատություններում նրա ստորագրությունը չի պարունակում *«r»* տառը, ինչպես նաև, նրա անունն առանց այդ տառի է ներառված առավել հեղինակավոր ժամանակակից կատալոգներում։ Էմմա Լյովենշտամի ծնողները սերում էին Կրակովի և Ամստերդամի հրեա գիտնականների և ռաբբիների ընտանիքներից, նրանց ճակատագրին կարելի է հետևել մինչև 17-րդ դարը։ Նրա նախնիներից էին Հենրիկ Լյովենշտամը՝ Հոհենցոլերն-Զիգմարինգեններ իշխանների պալատական նկարիչը, և փորագրիչ Լեոպոլդ Լյովենշտամը (1842, Ամստերդամ - 1898, Լոնդոն)՝ Լոնդոնում աշխատող նկարիչ Լոուրենս Ալմա-Թադեմայի մտերիմ ընկերը։ Նկարչուհու հայրը՝ Բերտոլդ Լյովենշտամը, գործարարությամբ է զբաղվել Նախոդ քաղաքում (Չեխիա), որտեղ էլ ծնվել է Էմման։

## Պատկերասրահ


File:Emma Löwenstamm Exlibris Laszlo Berczeller.jpg|Էմմա Լյովենշտամ։ Լասլո Բերքցելերի գրքապիտակը, մոտավորապես 1910
File:Emma Löwenstamm Exlibris Arthur Schnitzler.PNG|Էմմա Լյովենշտամ։ Արթուր Շնիցլերի գրքապիտակը, 1931
File:Emma Löwenstamm Exlibris Dr Oskar Löwenstamm.PNG|Էմմա Լյովենշտամ։ Օսկար Լյովենշտամի գրքապիտակը, 1913
File:Emma Lowenstamm 20956x.jpg|Էմմա Լյովենշտամ, օֆորտ, 1926



## Ծանոթագրություններ

## Գրականություն
* 
* 
* 
* 
* 
* 
* 
* 

Կատեգորիա:20-րդ դարի նկարիչներ
Կատեգորիա:Գերմանացի գրաֆիկներ
Կատեգորիա:Գերմանացի քանդակագործներ
Կատեգորիա:Հրեա նկարիչներ
Կատեգորիա:Հրեա քանդակագործներ
Կատեգորիա:Չեխ նկարիչներ
Կատեգորիա:Սրտամկանի ինֆարկտից մահացածներ
Կատեգորիա:Չեխ նկարչուհիներ
Հին բուսաբանական այգի

**Հին բուսաբանական այգի** (),  Մյունխենի Լենբախպլաց հրապարակի մոտ գտնվող այգի։ Ամբողջ այգու մակերեսը կազմում է 4 հա։ Բուսաբանական այգին վերակառուցվել է լանդշաֆտային ճարտարապետ Ֆրիդրիխ Լյուդվիգ ֆոն Սկելլյաի նախագծով՝ 1804–1812 թվականներին, և բացվել է 1812 թվականի մայիսի 23–ին։ 1854 թվականին Առաջին համաշխարհային արդյունաբերական ցուցահանդեսի անցկացման համար բուսաբանական այգու հյուսիսային մասում կառուցվել է Ապակե պալատ, որը 1931 թվականին հրդեհի հետևանքով ոչնչացել է։ 1931–1933 թվականներին այրված պալատի տեղում գործել է սահադաշտ, որտեղ անց է կացվել Գերմանիայի հոկեյի առաջնությունը։ 1914 թվականին Մյունխենում բացվել է Նիմֆենբուրգի բուսաբանական այգին, և հին բուսաբանական այգին Պաուլյա Լյուդվիգա Տրոոստաի էսքիզով, ճարտարապետ Օսվադա Բիբերի նախագծով և Իոսեֆ Վակկերլեի քանդակագործությամբ վերածվել է այգու, որտեղ բացվել է Նեպտուն շատրվանը և սրճարան այժմյան «Սրճարան այգի» շենքը։

## Պատկերասրահ

Պատկեր:Alter Botanischer Garten Muenchen Eingangsportal-1.jpg|Այգու մուտքը Լենբախպլաց հրապարակից
Պատկեր:Alter Botanischer Garten Muenchen Kunstpavillon-1.jpg
Պատկեր:Alter Botanischer Garten Munich.jpg|«Նեպտուն» շատրվանը Մյունխենի Հին բուսաբանական այգում
Պատկեր:Neptunbrunnen Muenchen-3.jpg
Պատկեր:Glaspalast München Farbe.jpg|Ապակե պալատ
Պատկեր:Alter Botanischer Garten Muenchen-1.jpg|Հին բուսաբանական այգի
Պատկեր:Gedenkstein Gleichstromfernübertragung Miesbach-Muenchen im Alten Botanischen Garten Muenchen-1.jpg


## Գրականություն

* Margret Wanetschek: *Grünanlagen in der Stadtplanung von München. 1790—1860.* Neu herausgegeben von Klaus Bäumler und Franz Schiermeier. Franz Schiermeier Verlag, München 2005, ISBN 3-9809147-4-7.
* Botanischer Garten München und Gesellschaft der Freunde des Botanischen Gartens (Hrsg.): *Botanischer Garten München.* MünchenVerlag, München 2014, ISBN 978-3-7630-4013-1.

## Արտաքին հղումներ

* http://www.muenchen.de/rathaus/Stadtverwaltung/baureferat/freizeit-sport-natur/gruene-oasen/alter_botanischer_garten.html 

Կատեգորիա:Գերմանիայի այգիներ
Կատեգորիա:Բուսաբանական այգիներ
Կատեգորիա:Գերմանիայի բուսաբանական այգիներ
Կատեգորիա:Մյունխեն
Կատեգորիա:Մյունխենի շենքեր և կառույցներ
Կատեգորիա:Մյունխենի տեսարժան վայրեր
Սուրեն Հովհաննիսյան (բժիշկ)

**Սուրեն Արմենակի Հովհաննիսյան** (), հայ բժիշկ-ռենտգենաբան։ Բժշկական գիտությունների դոկտոր, պրոֆեսոր։ ՀԽՍՀ գիտության վաստակավոր գործիչ։

## Կենսագրություն
Սուրեն Հովհաննիսյանը ծնվել է 1909 թվականին, Թիֆլիսում։ 1935 թվականին ավարտել է Երևանի բժշկական ինստիտուտը։ 1937 թվականին Հովհաննիսյանը Լենինականում կազմակերպել է ռենտգենաբանական բաժանմունք։ 1946 թվականին մասնակցել է ՀԽՍՀ առողջապահության նախարարության Ռենտգենաբանության և ուռուցքաբանության գիտահետազոտական ինստիտուտի կազմակերպմանը և մինչև 1984 թվականը ղեկավարել թոքային ախտաբանության բաժանմունքը։ 1954-1973 թվականներին եղել է ՀԽՍՀ առողջապահության նախարարության գլխավոր ռենտգենաբան։

Աշխատանքները վերաբերում են սրտի և անոթների, բրոնխների և թոքերի, ստամոքսի, ոսկրերի մի շարք հիվանդությունների ռենտգենյան ախտորոշման հարցերին։ Ավելի քան 70 գիտական աշխատությունների հեղինակ է։

Սուրեն Հովհաննիսյանը մահացել է 1984 թվականին, Երևանում։

## Պարգևներ
* «Մարտական ծառայության համար» մեդալ։
* «1941-1945 թվականների Հայրենական մեծ պատերազմում Գերմանիայի նկատմամբ տարած հաղթանակի համար» մեդալ։

## Երկեր
* Թոքային էխինոկոկի ռենտգեն ախտորոշում, Երևան (1969)։

## Գրականություն
* Айриян А. П. Армянские учёные-медики. - Ер., 1998 - 276 с.

## Ծանոթագրություններ

Կատեգորիա:Հայ բժիշկներ
Կատեգորիա:Հայ ռենտգենաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԽՍՀ գիտության վաստակավոր գործիչներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Ծեր կիթառահարը

**«Ծեր կիթառահարը»** (; ), իսպանացի և ֆրանսիացի նկարիչ Պաբլո Պիկասոյի նկարներից՝ ստեղծված 1903 թվականի վերջին և 1904 թվականի սկզբին։ Չափը 122,9 x 82,6 սմ է։ Գտնվում է Չիկագոյի արվեստի ինստիտուտում։

## Պատմություն և նկարագրություն
«Ծեր կիթառահարը» կտավը նկարչի երկնագույն շրջանի ամենավառ գործերից է, և նկարվել է Բարսելոնայում։ Դա մի ժամանակաշրջանն էր, երբ նկարիչը հրաժարվում է ակադեմիական գեղանկարչությունից և սկսում որոնել իր սեփական ոճը։ Նա չէր համակերպվում մտերիմ ընկերոջ՝ Կարլոս Կասագեմասի ինքնասպանության հետ, որի մահով էլ սկսվեց  երկնագույն շրջանը իր ստեղծագործության մեջ։ Այդ ժամանակ Պիկասոյի աշխատանքները ցուցադրում էին աղքատ, հիվանդ, թշվառ մարդկանց տառապանքները և փոխանցում նկարչի հոգեվիճակը։

Նկարում պատկերված է ծեր, կույր երաժիշտը, որ կիթառ է նվագում։ Նա նստած է գետնին անհարմար կեցվածքով, ծալած և խաչված ոտքերով։ Ծերունին ցնցոտիներ է հագել, դեպի իրեն է սեղմում է կիթառը։ Միայն կիթառն է նրա մխիթարությունը։ Երաժշտի չափազանցված երկար մարմինը հիշեցնում է 16-րդ դարի իսպանացի նկարիչ Էլ Գրեկոյի նկարները, որոնցով միշտ հիանում էր Պիկասոն։ Ներկապնակի խլացված կապույտը ստեղծում է մելանխոլիայի եւ անելանելիության  տրամադրություն։

1926 թվականին Չիկագոյի արվեստի ինստիտուտը ձեռք է բերում «Ծեր կիթառահարը» կտավը, ինչը շրաջադարձային է դառնում նկարչի կյանքում։ Պիկասոյի առաջին աշխատանքն էր, որը ձեռք էր բերվել աշխարհի որևէ թանգարանի կողմից՝ մշտական հավաքածուի համար.
մինի|Կնոջ դեմքի ուրվագիծը
Վերջերս Չիկագոյի գիտնականները նկարի վրա ռենտգենյան և ինֆրակարմիր լուսանկարներ են արել և ներկի շերտի տակ հայտնաբերել են չթույլատրված պատկեր՝ մերկ երիտասարդ կին, որը կրծքով կերակրում է երեխային, ինչպես նաև կով և հորթ։ Կնոջ դեմքի ուրվագիծը կարելի է տեսնել անզեն աչքով։ Այն անցնում է կիթառահարի գլխի և պարանոցի վրայով։ Պիկասոն հաճախ է իր հին աշխատանքները խնայել, քանի որ այդ ժամանակ նրա նկարները հազվադեպ են վաճառվել, և նա ապրել է աղքատության մեջ։

## Ծանոթագրություններ

Կատեգորիա:Չիկագոյի արվեստի ինստիտուտի նկարներ
Կատեգորիա:1903 նկարներ
Սուրեն Հովհաննիսյան (փիլիսոփա)

**Սուրեն Հայկի Հովհաննիսյան** (), հայ փիլիսոփա։ Փիլիսոփայական գիտությունների դոկտոր (1997), պրոֆեսոր (2004):

## Կենսագրություն
Սուրեն Հովհաննիսյանը ծնվել է 1938 թվականի ապրիլի 7-ին, Երևանում։ 1960 թվականին ավարտել է Երևանի պետական համալսարանի ռուսական բանասիրության ֆակուլտետը։ 1960-1962 թվականներին եղել է Հայաստանի հեղափոխության թանգարանի ավագ գիտաշխատող։ 1962-1964 թվականներին սովորել է Երևանի պետական համալսարանի փիլիսոփայության ֆակուլտետի ասպիրանտուրայում։ 1964 թվականից մինչև 2006 թվականն ընկած ժամանակահատվածում աշխատել է Երևանի պետական համալսարանի փիլիսոփայության ֆակուլտետում ՝ հաջորդաբար զբաղեցնելով բոլոր պաշտոնները ՝ օգնականից մինչև պրոֆեսոր։ 1968 թվականին պաշտպանլ է իր թեզը ՝ «Արտաքին աշխարհի սենսացիաների և ընկալումների համարժեքությունը» թեմայով։ 1997 թվականին պաշտպանել է դոկտորանտուրան ՝ «Արգումենտի բնույթը և կառուցվածքը» թեմայով։

Աշխատությունները վերաբերում են փաստարկման տեսությանը։ Մասնակցել է միջազգային գիտաժողովների Երևանում, Մոսկվայում, Սանկտ Պետերբուրգում, Բաթումում, Լյուբլինում, Վառնայում, Ֆինլանդիայում։

## Պարգևներ
* «Ռուս-հայկական (սլավոնական) համալսարանի վաստակավոր պրոֆեսոր»։

## Երկեր
* «Ունկնդիր» հասկացությունը. Պառլամենտական ունկնդիր, Երևան, 1995։
* Փաստարկման արտատրամաբանական տարրերը, Երևան, 1997։
* Оганесян Сурен Гайкович. Аргументация, её предметная область и возможности: автореферат дис. ... доктора философских наук : 09.00.01.- Ереван, 1997.- 39 с.: ил.
* Философское и нефилософское в философии, տես «Իմաստասիրական անդրադարձներ» ժողովածուում, Երևան, 2004։
* System Forming Means of Concepts in the Theory of Argumentation, Problems of Philosophical Argumentation, v. 5, Turku, 1992.

## Ծանոթագրություններ

Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Մուկը Մանհեթենում

**Մուկը Մանհեթենում** (), «Թոմն ու Ջերին» մուլտֆիլմերի կարճամետրաժ շարքի 19-րդ դրվագն է։ Դրվագը պատմում է Ջերիի` Նյու Յորքի Մանհեթեն թաղամասում անցկացրած արկածների մասին։ Թողարկվել է 1945 թվականի հուլիսի 7-ին։

## Սյուժե
Ջերին հոգնել էր իր գյուղական կյանքից և որոշում է նա գնալ Մանհեթեն։ Նա քնած Թոմին հրաժեշտի նամակ է գրում և հեռանում է դատարկ երկաթուղային վագոնով։

Քաղաքում Ջերիի հետ տեղի են ունենում մի շարք դեպքեր. նա պատահաբար պոչը կպցնում է փորին, ընկղմվում է կոշկի մաքրելու կրեմի մեջ, ուսումնասիրում է քաղաքը, հազիվ փրկվում է մեքենայի տակ ընկնելուց, տուժում է վերելակով բեռ փոխադրելիս, պատահմամբ մտնում է ոչ ճիշտ զուգարան և հազիվ է փրկվում երկնաքերից ընկնելուց` հրաշքով փրկվելով ջարդած մոմի շնորհիվ։ Նա պարում է խաղալիք օրիորդների հետ սեղանի վրա, բայց վերջնականապես թռչում է շենքից` ընկնելով շամպայնի շշի մեջ, որը պայթում է։ Մուկը հրաշքով բռնվում է կախված գուլպաներից, վայրէջք է կատարում դրանով` կարծես օդապարիկով, մութ նրբանցքում այնպես է փռշտում, որ ամբողջ նրբանցքում նրա ձայնը արձագանքում է, ինչը շատ կատուների ուշադրություն է գրավում։ Նրանցից մեկը վախեցնում է Ջերիին։ Եվ նա վազում է` խփվելով աղբամաններին և ընկնելով նրանցից մեկը, թռչում է ոսկերչանոց, նրան նկատում է ճանապարհային ոստիկանը, և նա փախչում է իր վրա կրակող ոստիկաններից։

Հոգնելով այդպիսի կյանքից` Ջերին փախչում է քաղաքից (ճանապարհին հազիվ փրկվելով գնացքի տակ ընկնելուց), անցնում է Բրուլինկյան կամուրջը և ողջ հետդարձի ճանապարհին վազում է երկաթուղու վրայով։ Վերջապես նա հասնում է տուն, որտեղ նկատում է քնած Թոմին (որը նույնիսկ չէր նկատել, որ Ջերին տանը չէ)։ Ջերին գրկում և համբուրում է զարմացած կատվին և գնում է իր բույն` մուտքի վրա դնելով պաստառ, որի վրա գրված է` «Տուն, սիրելի տուն»։

## Փաստեր
* Ջերիի հայտնիությունը հեղինակներին ստիպել է ստեղծել միայն մկանը նվիրված թողարկում։
* Դրվագը մասամբ հիմնված է Եզոպոսի «Գյուղական մուկը և քաղաքային մուկը» առակի վրա։
* Տեսարանը, որտեղ Ջերին ընկնում է մոմի վրայից, համարվում է հղում «Վերջապես ապահով» ֆիլմին։
* Մի քանի պաստառներում կարելի է տեսնել «Tom & Jerry Cartoon» գրությունը, որը հղում է MGM մուլտիպլիկացիոն բաժնի ամբողջ աշխատակազմին։ 
*  Սա միակ դրվագն է, որտեղ Թոմը համարյա մասնակցություն չի ունենում։ Հետապնդումների փոխարեն դրվագին տրամադրությունը փոխանցվում է երաժշտությամբ, որը հիմնված է Սքոթ Բրեդլիի հեղինակած «Manhattan Serenade» և «Broadway Rhythm» երգերի մեղեդիների վրա։
* «Տուն, սիրելի տուն» նշանը հայտնվում է նաև այնպիսի դրվագներում, ինչպիսին է «Կատուն կոշիկ է ստանում» () սերիան։

## Գրաքննություն
* Cartoon Network-ով ցուցադրելու համար հեռացվել է այն տեսարանը, որտեղ Ջերիին թաթախում են կոշիկի լաքի մեջ։

## Ծանոթագրություններ

## Արտաքին հղումներ
* 
* 

Կատեգորիա:Ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Տոյոկավա

**Տոյոկավա** (Ճապ. 豊川市 *Տոյոկավա*-*սի*), քաղաք Ճապոնիայում, որը գտնվում է Այչի պրեֆեկտուրայի հարավարևելյան մասում՝ Տոյո գետի ստորին հոսանքների ափին։ Այն հիմնադրվել է 1969 թվականի մայիսի 1-ին՝ միավորելով Տոյոկավա, Ուսիկուբո, Կոկուֆու բնակավայրերը և Հոյի գավառի Յավատա գյուղը։ Քաղաքի տարածքը 160.79 կմ² է, բնակչությունը՝ 181.134 մարդ (2014 թվականի հունիսի 1), բնակչության խտությունը 1,126.53 մարդ/կմ² է։ Քաղաքը ճարտարագիտության կենտրոն է (ներառյալ օպտիկական արդյունաբերությունը) և փայտամշակումը։

## Աշխարհագրություն
Տոյոկավան տեղակայված է Այչիի պրեֆեկտուրայի հարավ-արևելքում շարժվող բլուրների տարածքում։ Այն ունի կարճ սահման Միկավա Բայի հետ։

## Բնակչություն
Ճապոնիայի մարդահամարի տվյալների համաձայն՝ Տոյոկավայի բնակչությունը վերջին 60 տարում աճում է։

## Պատմություն
Ժամանակակից Տոյոկավայի տարածքը ձևավորվել է նախապատմական ժամանակաշրջաններում։ Նարայի շրջանում Միկավա նահանգի կոկունջին հիմնադրվել է 741 թվականին։ Տոյոկավա Ինարիի տաճարը, որը հայտնի ուխտատեղի է հանդիսանում, թվագրվում է 1441 թվականից։

Մեյջիի վերականգնումից հետո, 1889 թվականի հոկտեմբերի 1-ին, մի շարք գյուղեր միավորվեցին՝ ժամանակակից համայնքների համակարգի ստեղծմամբ, Այչիի պրեֆեկտուրայի Հոյիգավառում, ներառյալ Տոյոկավա գյուղը։ 
Պատկեր:Toga Shrine (main hall 2).jpg|Տոգա սրբավայր
Պատկեր:Toyokawa Inari (Hatsumoude).jpg
Պատկեր:Ruins of the Ina Castle 1.jpg|Ինա ամրոց
Պատկեր:GoyuMatsunamiki Sidewalk.jpg
Պատկեր:Oohasiya Inn.jpg
Պատկեր:Toyokawatezutsu.jpg|Տոյոկավայի հրավառության փառատոն


## Կառավարություն
Տոյոկավան ունի քաղաքապետ-խորհրդի կառավարման ձև՝ ուղղակիորեն ընտրված քաղաքապետով և 30 անդամից բաղկացած քաղաքային օրենսդիր մարմնով։ Ազգային քաղաքականության առումով քաղաքը Ճապոնիայի կառավարման ստորին պալատի մաս է կազմում։

## Կրթություն
Տոյոկավան ունի 26 հանրային տարրական դպրոց և 10 հանրակրթական կրտսեր ավագ դպրոց, որը վարում է քաղաքի կառավարությունը, և հինգ հանրակրթական ավագ դպրոցներ, որոնք գործում են Այչիի պրեֆեկտուրայի կրթության խորհրդի կողմից։ Գոյություն ունի նաև մեկ մասնավոր ավագ դպրոց։ Քաղաքում գործում է նաև մեկ հատուկ կրթության դպրոց հաշմանդամների համար։

## Քույր քաղաքներ
*  Վուքսի Նյու Արեա, Չինաստան.
*  Սանտա Ռոսա, Լագունա, Ֆիլիպիններ
*  Կուպերտինո, Կալիֆոռնիա, ԱՄՆ

## Տես նաև
*Ճապոնիայի քաղաքների ցանկ

## Ծանոթագրություններ

## Հղումներ
* Официальный сайт

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Իգոր Վուսկովիչ

** Իգոր Վուսկովիչ** (, ), խորհրդային բեմադրող նկարիչ։

## Կենսագրություն
Իգոր Վուսկովիչը ծնվել է 1904 թվականի փետրվարի 11-ին, Օդեսայում։

1936 թվականից «Լենֆիլմ» կինոստուդիայում աշխատել է որպես բեմադրող նկարիչ։

Եղել է ԽՍՀՄ կինոմատոգրաֆիստների միության անդամ (Լենինգրադի բաժին), ԽՍՀՄ նկարիչների միության անդամ։

ՌԽԴՍՀ վաստակավոր նկարիչ է։

Մահացել է 1992 թվականի օգոստոսի 30-ին, Լենինգրադի մարզի Վսևոլոժսկի շրջանի Գրուզինո գյուղում։ Նա թաղված է Կոմարովոյում։

## Ֆիլմագրություն
* 1936 թվական՝ Մոնղոլիայի որդին
* 1937 թվական՝ Ոսկե տայգան
* 1938 թվական՝ Ընկերներ
* 1944 թվական՝ Սիլվան
* 1957 թվական՝ Նրա ժամանակը կգա
* 1957 թվական՝ Ստեփան Կոլչուգին
* 1958 թվական՝ Հայրեր և որդիներ
* 1959 թվական՝ Նևայի մեղեդիները
* 1960 թվական՝ Պիկովայա դամա
* 1962 թվական՝ 713-րդը խնդրում է վայրէջք կատարել
* 1963 թվական՝ Ճորտ դերասանուհին
* 1964 թվական՝ Հիշի՛ր, Կասպար...
* 1965 թվական՝ Այսօր նոր արտակցիոն է
* 1967 թվական՝ Յոթերորդ արբանյակ 
* 1968 թվական՝ Հին, հին հեքիաթ
* 1970 թվական՝ Լյուբով Յարովայան 
* 1971 թվական՝ Շելմենկո-բանբերը
* 1972 թվական՝ Կապույտ նապաստակները, կամ Երաժշտական ճանապարհորդություն
* 1972 թվական՝ Ծխախոտի կապիտանը
* 1973 թվական՝ Իսկ դուք երբևէ սիրե՞լ եք 
* 1975 թվական՝ Հիշողություն
* 1976 թվական՝ Ուրախ երազ, կամ Ծիծաղ և արցունքներ
* 1977 թվական՝ Աղջիկ, դու ուզո՞ւմ ես նկարահանվել կինոյում
* 1978 թվական՝ Ասպետը Կնյաժ քաղաքից 
* 1979 թվական՝ Տատիկի թոռնիկը 
* 1980 թվական՝ Լունի ճիչը
* 1980 թվական՝ Սիցիլիական պաշտպանություն
* 1981 թվական՝ Գիշերը չորրորդ շրջանում
* 1983 թվական՝ Բարձր հարգ
* 1984 թվական՝ Պերիկոլա (մյուզիքլ)
* 1987 թվական՝ Հեքիաթ սիրահարված նկարչի մասին

## Ծանոթագրություններ

## Գրականություն
* Справочник Союза кинематографистов СССР 1981 года / сост. Г. Мирнова. — М.: БПСК: Московская типография № 6.

## Արտաքին հղումներ
* 

Կատեգորիա:ԽՍՀՄ նկարիչների միության անդամներ
Ժաննա դ’ Արկը համբուրում է ազատագրության սուրը

**«Ժաննա դ’ Արկը համբուրում է ազատագրության սուրը»** (), անգլիացի նկարիչ Դանթե Գաբրիել Ռոսսետտիի նկարը։ Հեղինակն այն  վրձնել է 1863 թվականին։ 1996 թվականից նկարը գտնվում է Ստրասբուրգի ժամանակակից արվեստի թանգարանում՝ 55.996.8.1 ինվենտար համարի ներքո։

## Պատմություն
thumb|100px|left|Ջրաներկ 1864 թվական
1862 թվականին փաստաբան Ջեյմս Անդերսոն Ռոուզը Ռոսսետտին նկար ստեղծելու պատվեր է տվել։ Որպես բնորդուհի նկարիչն ուզում էր ընտրել մի կնոջ, որն արտաքնապես տղամարդու նման կլիներ. այդպիսին դարձել է Բեյեր ազգանունով մի գերմանուհի, սակայն մի քանի աղբյուրներում որպես բնորդուհի նշվում է Ագնես Մանետին։ Նկարիչը գոհ էր իր ստեղծագործությունից։ Նկարի սյուժեն հանրահայտ էր, և Ռոսսետտիին մի քանի օրինակ էին պատվիրել։ Դրանց մեջ էր 1864 թվականի ջրաներկով նկարը, որը պատվիրել էր Էլեն Հիթոնը։ Ռոսսետտին պատվիրատուին ուղղված իր նամակում գրել է, որ ջրաներկը կատարողական վարպետության տեսանկյունից և կոլորիտայնությամբ գերազանցել է բնօրինակին, սակայն նրա կարծիքն ուրիշները չեն կիսել, օրինակ նկարչի եղբայրը՝ քննադատ Ուիլյան Մայքլ Ռոսսետտին, կարծում էր, որ բնօրինակն անգերազանցելի է։ Այդ կարիծիքի օգտին հաճախ համեմատել են Ռոսսետտիի ավելի ուշ շրջանի «Ժաննա դ’Արկ» նկարը, որն ավարտվել էր նկարչի մահից քիչ առաջ։

Նկարն ունեցել է մի շարք տերեր։ 1996 թվականից այն գտնվում է Ստրասբուրգի ժամանակակից արվեստի թանգարանում։ Նկարը ցուցադրվել է Մեծ Բրիտանիայում, Ֆրանսիայում, ԱՄՆ-ում։

## Ծանոթագրություններ

Կատեգորիա:1863 նկարներ
Կատեգորիա:Դանթե Գաբրիել Ռոսսետտիի նկարներ
Բլու Հանթ

**Բլու Հանթ** (, ), ամերիկացի դերասանուհի։ Առավել հայտնի է The CW հեռուստաալիքի «Առաջնածինները» հեռուստասերիալում կատարած Ինադուի կամ Դատարկության կերպարով։ Հետո միացել է «Նոր մուտանտներ» ֆիլմի դերասանական կազմին և ստացել է իքս մարդկանց ֆիլմաշարի մասը հանդիսացող Դանիելա Մունսթարի դերը։ 2018 թվականի օգոստոսին միացել է Նեթֆլիքսի «Այլ կյանք» հեռուստասերիալի դերասանական կազմին։

## Անձնական կյանք
Ծնվել է Կալիֆոռնիայի Սակրամենտո քաղաքում։ Ակունքներով՝ Ամերիկայի Լակոտա հնդկացիներից է։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Մուժուն Սյուեցուն

**Մուժուն Սյուեցուն** (, ),  չինացի  ժամանակակից գրող, բլոգեր։

## Կենսագրություն
Ծնվել է 1974 թվականին Շանդուն նահանգում։ 14 տարեկանից ապրել է Գիրին նահանգում, ներկա պահին ապրում է և՛ Տիբեթում  և՛ Խայնան կղզում։ Հաջողության է հասել գրական ասպարեզում, հրապարակելով իր աշխատանքները ինտերնետային տարբեր կայքերում, առավել ճանաչված է դարձել 2002 թվականի «Չենդու, մոռացիր այսօր իմ մասին» (Chengdu, leave me alone tonight, 成都！今夜请将我遗忘) վեպի շնորհիվ։ 2008 թվականին վեպը թարգմանվել է անգլերեն և «Երկար ցուցակ» անվանակարգում արժանացել է  «Man Asia Literary Prize» մրցանակի։ Նաև հայտնի են հեղինակի «Դրախտ` դեպի ձախ, Շենչժեն` դեպի աջ», «Կեռասենին դրախտից» վեպերը։ 2008 թվականի հունվարին թողարկվել է գրողի նոր «Պար կարմիր փոշու միջով» վեպը։ Այն հարցին, թե ինչի մասին է նա գրում իր վեպերում, գրողն ասել է, որ ցանկացել է պատմել մարդու և բնության միջև հակասությունների մասին։

Գրքի համար, որը բացահայտել է Ցզյանսի նահանգի ֆինանսական բուրգը, ստացել է պետական Ժողովրդական մրցանակ. պարգևատրման ժամանակ պատրաստվում էր Չինաստանում ելույթ ունենալ գրաքննադատությամբ, բայց նրան արգելեցին, արդյունքում այն լույ է տեսել  Նյու Յորք Թայմսում։

## Ծանոթագրություններ

## Արտաքին հղումներ
* Murong Xuecun

Կատեգորիա:Գրողներ այբբենական կարգով
Կատեգորիա:Չինացի գրողներ
Ցուսիմա (Այչի)

քաղաք Ճապոնիայում, գտնվում է Այչի պրեֆեկտուրայի հյուսիսարևմտյան մասում։ Այն հիմնադրվել է 1947 թվականի մարտի 1-ին՝ քաղաքի կարգավիճակը շնորհելով Ցուսիմա բնակավայրին։ Քաղաքը ինժեներական, թեթև (բրդյա) և փայտամշակման արդյունաբերության կենտրոն է։

Քաղաքի տարածքը 25.08 կմ² է, բնակչությունը՝ 63 483 մարդ (2014 թվականի հունիսի 1), բնակչության խտությունը՝ 2531.22 մարդ/կմ²։

## Բնակչություն
2014 թվականի հունիսի 1-ի մարդահամարով Ցուսիմա քաղաքն ունեցել է 63483 մարդ։ Ելնելով մարդահամարի տվյալներից Ցուսիմայի բնակչությունը համեմատաբար կայուն է վերջին 30 տարիներին։

## Քույր քաղաքներ
* - Հերկուլես, Կալիֆոռնիա ԱՄՆ

## Տես նաև
*Ճապոնիայի քաղաքների ցանկ

## Պատկերասրահ

Պատկեր:Tsushima Station.JPG
Պատկեր:Tsushima station platform.jpg
Պատկեր:Tsushima1WP.jpg
Պատկեր:Tsushima_city_office_in_Aichi.JPG
Պատկեր:Tsushimajinja4.JPG
Պատկեր:Tushimatennousai1.JPG
Պատկեր:Tsushimahuji.JPG
Պատկեր:Tennogawa1.JPG


## Ծանոթագրություններ

## Արտաքին հղումներ
*

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ